Document ID: /roh_data/filtered/fineweb-2-filterrobots_roh.jsonl.gz/68818

La destinaziun turistica da l’Engiadin’Ota, ESTM SA, concretisescha la nova orientaziun da l’organisaziun. La radunanza generala extraordinaria ha numnadamain decis unanimamain da schlargiar il cussegl administrativ da 4 sin 6 persunas – Kurt Bobst è vegnì confermà sco president, scriva l’organisaziun.
Novs statuts e chapital d’aczias reducì
Cun quai che la vischnanca da San Murezzan na fa betg pli part da l’acziunariat existent, mida l’organisaziun ils statuts e reducescha il chapital d’aczias per la cumpart da San Murezzan, pia da 250'000 sin 164'000 francs. Vinavant mida il num da l’organisaziun nov sin Engiadina Turissem SA. Tut las midadas capitan per il principi da l’onn 2024. La primavaira duain las singulas vischnancas decider davart la cunvegna da prestaziun futura e la collavuraziun cun la vischnanca da San Murezzan.